Lav et referat af nedenstående tekst:

Tekst:
Da tusindvis af festivalgængere forud for dette års Smukfest købte deres billet, foregik det gennem det digitale bureau Combine fra Aalborg. De har udviklet festivalens digitale indkøbskurv, så gæsterne på en gang har mulighed for at købe alt fra billetten til opstillede telte til merchandise. - Skanderborg Festival er en butik, og vi sørger for at alle butikkens varer er lagt på hylden. Man køber en samlet pakke, og så får man alt man betalt for på en gang, siger Peter Richardt, der er forretningsansvarlig. Det er to år siden, at Combine overtog billetsalgsopgaven fra Billetlugen, og Smukfest tilsluttede sig dermed flere andre af landets store event- og forlystelsessteder som AGF, AaB, Aalborg Zoo og Wonderful Copenhagen. Combines arbejde består kort fortalt i at udbyde de forskellige varer eller ydelser, som steder tilbyder, og kundens køb samles så på et kort eller en chip, således alle kundens køb er samlet et sted. Teknologiens muligheder efterlader et evigt tilbagevende spørgsmål om sikkerhed. - Alle kort kan spærres, og pengene kan føres over til et nyt kort, hvis man mister det. Ved køb og salg af armbånd kan vi følge alle overdragelserne, så vi kan se, om den person der står med armbåndet også er den, der har betalt for det, siger Peter Richardt om de eventuelle risici, der er forbundet med eksempelvis det chiparmbånd, som anvendes ved dette års Smukfest. Peter Richardt oplever en stadig stigende interesse for den hurtige betalingsløsning, som de har været medudvikler af, hvor betaling gennemføres ved at en chip placeres over en scanner, som man også kender det fra eksempelvis Rejsekortet. Og den stigende interesse betyder, at Combine nogle gange må agere hurtigt. - Hobro ringede, da de havde første hjemmekamp i Superligaen. De havde Brøndbys billetkoordinator i røret, der spurgte efter 1000 onlinebilletter, og de havde aldrig solgt en eneste. Så der måtte vi også lige lave en hurtig løsning til dem. Combine er også i gang med at indlede et samarbejde med Vendsyssel FF og Nibe Festival.

Referat:
Aalborg-virksomheden Combine leverer den samlede online salgsløsning til de mange festivalgæster i Skanderborg.